חנוך מילביצקי

חנוך דב מילביצקי (נולד בי"א באדר א' ה'תשל"ג, 13 בפברואר 1973) הוא סגן יושב ראש הכנסת וחבר הכנסת העשרים וחמש מטעם מפלגת הליכוד. בעבר שימש בין היתר כעורך דין, יועץ משפטי לתנועת בני ברוך, משנה לראש העיר פתח תקווה וראש אגף הספורט בעיר מטעם מפלגת "ביחד". מילביצקי נולד, גדל והתחנך בירושלים, בן לנורית ולפרופסור אריאל מילביצקי. הוא קרוי על שם סבו, מנתח הלב והחזה, פרופסור חנוך מילויצקי, שנרצח בפיגוע טרור במטוס סוויסאייר בשמי שווייץ ב־1970, ועל שם סבו השני דב לודמר. הוא למד בתיכון ליד האוניברסיטה ושירת בצה"ל ביחידת דובדבן, שם נפצע בשנה השלישית לשירותו, והמשיך לשרת בתפקיד מנהלתי. לאחר שירותו הצבאי למד לתואר ראשון במשפטים במרכז הבינתחומי הרצליה והוסמך לעריכת דין. ב־2006 עבר לניו יורק והיה שותף להקמת הסניפים הראשונים של רשת בתי הקפה הישראלית "ארומה אספרסו בר" בארצות הברית. בשובו לישראל לאחר כמה שנים, חזר לעסוק בעריכת דין בתחום האזרחי, בפרט בדיני תכנון ובנייה. כמו כן, השלים תואר שני בהיסטוריה של עם ישראל בהצטיינות מאוניברסיטת חיפה. מילביצקי הצטרף לקבוצת בני ברוך – קבלה לעם, הנושאת מאפיינים של כת ואשר הייתה נתונה לכמה תחקירים עיתונאיים. מילביצקי היה היועץ המשפטי של הקבוצה והגיש תביעות דיבה נגד עיתונאים שכתבו עליה, בהן תביעות מרובות נגד עיתונאי TheMarker, גור מגידו, שנדחו. אחת התביעות, שהוגשה ב־2018 מטעם בני ברוך ומילביצקי, נדחתה במרץ 2023 על ידי שופט בית משפט השלום בבת ים. השופט קבע שהתחקיר העיתונאי שעסק בו מגידו הוא בגדר "עיתונאות אחראית" ושיש ממש בטענת הנתבעים שהתביעה היא תביעת השתקה, וחייב את התובעים בהוצאות משפט בסך 45,000 ש"ח. בינואר 2024 נדחה ברובו ערעור של התובעים בבית המשפט המחוזי בתל אביב. ב-5 במאי נסוג מילביצקי בעצמו מתביעה נוספת, הרביעית במספר, נגד מגידו. בהליך משמעתי שניהלה נגדו לשכת עורכי הדין באוגוסט 2023, הוא הואשם שכעורך דין אימת באופן כוזב שני תצהירים. במסגרת הסדר טיעון הודה מילביצקי בשתי עבירות של התנהגות שאיננה הולמת עורך דין. הושת עליו עונש של אזהרה וכן קנס בסך 1,500 ש"ח. ב־2013 התמודד למועצת פתח תקווה בראש מפלגת "ביחד", שהקימו אז חברים בתנועת בני ברוך – קבלה לעם. המפלגה זכתה בארבעה מושבים, ומילביצקי מונה ליו"ר האופוזיציה. בבחירות המקומיות בשנת 2018 התמודדה מפלגתו ברשימה משותפת עם מפלגת יש עתיד-ביחד, ולאחריה מונה לראשות אגף הספורט. לאחר הבחירות התפצלה הסיעה לרכיביה המקוריים. מילביצקי היה ממקימי "המטה לאיחוד העם" במפלגת הליכוד. לקראת הבחירות לכנסת העשרים וחמש, הוא נבחר בבחירות המקדימות מטעם מחוז דן ושובץ במקום ה־26 ברשימת הליכוד לכנסת העשרים וחמש. מפלגת הליכוד זכתה ב־32 מנדטים, ומילביצקי הפך לחבר כנסת. בכנסת ה-25 הוא מכהן כסגן יושב ראש הכנסת. מילביצקי נשוי להדר, פיזיולוגית בשיקום לב, ואב לשלושה ילדים. המשפחה מתגוררת בפתח תקווה. מדיה וקבצים בנושא חנוך מילביצקי בוויקישיתוף חנוך מילביצקי, באתר הכנסת חנוך מילביצקי, ברשת החברתית אקס (טוויטר) חנוך מילביצקי, באתר כנסת פתוחה ערן סוויסה, "אתה פעם נבחרת למשהו?": ח"כ חנוך מילביצקי לא ידע מי זה נחמן שי, ישראל היום, 12 ביוני 2024 הסיפור שלי, באתר חנוך מילביצקי – בני ברוך קבלה לעם, ‏2 באוקטובר 2019 אנה ברסקי, ‏הכר את המועמד: חנוך מילביצקי רוצה לאחד את העם, באתר מעריב אונליין, 24 ביולי 2022 גור מגידו, נוכלים, גנבים ואנסים כבר ראינו בכנסת. את סוג הרוע הזה, עדיין לא, באתר TheMarker‏, 5 באוגוסט 2022 נינה פוקס, "אתה קשקשן? תעשה גוגל": הריאיון שהפך את הח"כ מהליכוד לבדיחה ברשת, באתר ynet, 12 ביוני 2024 בונוס פרוטוקולים, פרוטוקול ישיבת מועצה מן המניין, מס' 1, באתר עיריית פתח תקוה, ‏21 בנובמבר 2018 אבי האהוב, פרופסור אריאל מילביצקי, החזיר הלילה את נשמתו לבורא, פוסט בדף הפייסבוק של חנוך מילביצקי, 5 במאי 2019 ההנאה הגדולה ביותר בחיים היא לעשות את מה שאנשים אומרים שאתה לא יכול לעשות, בעמוד הפייסבוק של עו"ד חנוך מילביצקי, 9 באוגוסט 2022 נינה פוקס, "הולך חתולים לחתוך, בעזרת סכינו הנורא מושך כל בחורה" - ספר המחזור על הח"כ מהליכוד - ותגובתו: "קשקוש מקושקש", באתר ynet, 15 ביוני 2024 ציוץ של חנוך מילביצקי - Hanoch Milwidsky ברשת החברתית אקס (טוויטר), 16 באפריל 2023 הסיפור שלי, באתר חנוך מילביצקי – בני ברוך קבלה לעם, ‏2 באוקטובר 2019 "בני חנוך" באתר המרכז הישראלי לנפגעי כתות איתמר ב"ז, אנשי הלטאה והמושכים בחוטים נגד גיבורי הקבלה מפתח-תקווה, באתר העין השביעית, 30 בדצמבר 2019 גור מגידו, נוכלים, גנבים ואנסים כבר ראינו בכנסת. את סוג הרוע הזה, עדיין לא, באתר TheMarker‏, 5 באוגוסט 2022 "הסיפור שלי - חנוך מילביצקי", באתר "בני ברוך" איתמר ב"ז, אנשי הלטאה והמושכים בחוטים נגד גיבורי הקבלה מפתח-תקווה, באתר העין השביעית, 30 בדצמבר 2019 איתמר ב"ז, השופט דחה את תביעת חנוך מילביצקי ו"בני ברוך" ומתח עליהם ביקורת חריפה, באתר העין השביעית, 1 במרץ 2023 איתמר ב"ז, הפסד נוסף לח"כ חנוך מילביצקי ו"בני ברוך" מול העיתונאי גור מגידו, באתר העין השביעית, 18 בינואר 2024 איתמר ב"ז, חבר-הכנסת נסוג מהתביעה שהגיש אחרי שייחסו לו טיוח של פגיעה בנשים ו"התנהלות של רוע ממוסד", באתר העין השביעית, 5 במאי 2024 גור מגידו, הלשכה העמידה את הח"כ לדין — אז הוא הגיש הצעת חוק לפירוקה, באתר TheMarker‏, 9 בדצמבר 2022 ביני אשכנזי‏, ח"כ מהליכוד הורשע בגין אימות תצהירים שלא כדין, באתר וואלה, 31 באוגוסט 2023 ניצן ינקו, הפתעה פוליטית: חנוך מילביצקי ואביהו סופר מצטרפים ל"יש עתיד" בפתח תקוה, באתר mynet‏ פתח תקוה, 7 בספטמבר 2018 חנוך דב מלביצקי, באתר הכנסת